b'\n_START_ARTICLE_\nEvelyn McHale\n_START_SECTION_\n\xc5\xbdivotopis\n_START_PARAGRAPH_\nRo\xc4\x91ena kao jedno od sedmero djece. Bila je jo\xc5\xa1 dijete u Washington D.C.-u kad je njezina majka napustila ku\xc4\x87u i njezini roditelji su se rastali. Njezin otac, bankarski ispitiva\xc4\x8d dobio je skrbni\xc5\xa1tvo nad svom djecom. Poslije srednje \xc5\xa1kole McHale je radila u Jeffersonu, Missouri. Poslije se preselila u New York gdje je radila kao knjigovo\xc4\x91a i \xc5\xbeivjela mirno sa svojim bratom i polusestrom u Baldwinu, Long Island. Tu je susrela svoga zaru\xc4\x8dnika Barry Rhodesa, studenta iz Pennsylvanie koji je tek bio otpu\xc5\xa1ten iz Vojnog zrakoplovstva.\n_START_SECTION_\nSamoubojstvo\n_START_PARAGRAPH_\n30. rujna njezin zaru\xc4\x8dnik je napunio 24 godine i ona je uzela vlak za Easton kako bi proslavila s njim, provode\xc4\x87i no\xc4\x87 zajedno. Kasnije je Rhodes zabilje\xc5\xbeio da se ni\xc5\xa1ta nije \xc4\x8dinilo sumljivo ali umjesto da se vrati ku\xc4\x87i vratila se rano ujutro i prijavila u Governor Clinton Hotel u 31. ulici. Tamo je napisala poruku koja je uklju\xc4\x8divala ove rije\xc4\x8di: "Ne mislim da bih bila dobra \xc5\xbeena ikome [Rhodesu] je puno bolje bez mene. Recite mome ocu da imam puno maj\xc4\x8dinih osobina." Onda je prekri\xc5\xbeila prve dvije re\xc4\x8denice, stavila ceduljicu u torbicu i oti\xc5\xa1la na promatra\xc4\x8dku platformu 86. kata Empire State Buildinga gdje je skinula svoj kaput, spustila svoju torbicu i kolekciju obiteljskih fotografija, bacila bijeli \xc5\xa1al preko ruba zgrade i bacila se za njegovom putanjom. Na dnu je pala na parkiranu Cadillac limuzinu. Tu se zatekao fotograf snimiv\xc5\xa1i fotografiju koja \xc4\x87e se poslije pokazati kultnom za mnoge autore knjiga i umjetnike.\n_START_SECTION_\nIzvor nadahnu\xc4\x87a za umjetnike\n_START_PARAGRAPH_\nU svojoj zadnjoj poruci naglasila je da ne \xc5\xbeeli nikakvu ceremoniju ve\xc4\x87 kremaciju. Nije \xc5\xbeeljela ni sje\xc4\x87anje, nadaju\xc4\x87i se da \xc4\x87e oti\xc4\x87i tiho. Ali kako je Mitchell Pacelle naglasio u svojoj knjizi, A Tale of Obsession, Betrayal, and the Battle for an American Icon, "Empire State Building ponudio je nenadma\xc5\xa1ivu platformu za re\xc4\x87i svijetu, \'Iznevjerili ste me\'. Skok sa promatra\xc4\x8dke platforme nije bio ne\xc5\xa1to \xc5\xa1to su voljeni mogli sakriti od svijeta." Novine sljede\xc4\x87ih dana bile su pune naslova o ovom doga\xc4\x91aju. McHaleina smrt postala je inspiracija za umjetnike. Vjerojatno najzanimljivi i najpoznatiji umjetni\xc4\x8dki rad napravio je Andy Warhol sa slikom Samoubojstvo (Padaju\xc4\x87e Tijelo) 1962. godine u kojoj umjetnik koristi ponavljaju\xc4\x87i \xc5\xa1ablon od 16 Wilesovih fotografija. To je bila jedna od \xc4\x8detiri slike samoubojstava koje je Warhole napravio te godine. McHale bila je subjekt pjesme Indie benda iz Portlanda, Parenthetical Girls, koje su objavile pjesmu "Evelyn McHale" 2010. godine. Ona je subjekt rada mnogih umjetnika, fotografa i slikara kao \xc5\xa1to je npr. filipinski slikar Jonathan Ching.\n_START_SECTION_\nSamoubojstva i Empire State Building\n_START_PARAGRAPH_\nEvelyn McHale nije bila ni prva ni zadnja koja je sko\xc4\x8dila u smrt sa Empire State Buildinga ali je prva \xc4\x8dije je samoubojstvo potaklo mnoge ljude na razmi\xc5\xa1ljanje, inspiriraju\xc4\x87i neke od najboljih svjetskih umjetni\xc4\x8dkih radova._NEWLINE__NEWLINE_Do sada je sa Empire State Buildinga izvr\xc5\xa1eno preko 30 samoubojstava.'